URMAS ALENDER KÜLASTAS MIND ÜLE PIKA AJA ja palus, et ma teeksin seade tema loole "Sõbra käsi". Küsisin, mis bänd seda mängima hakkab, ja ta vastas - Ruja!  Olin skeptiline ja umbusklik, alles pärast Tiit Haagma  nõusolekut lindistusel bassi mängida võtsin selle töö ette... Tegin "Sõbra käele" seade ? la Police, eriti asjasse süvenemata. Kutsusin sessioonile ka Olav Ehala klahve mängima ja kohtusin alles stuudios esimest korda Toomas Rulliga, kes jättis mulle vapustava mulje nii inimliku süüdimatuse kui üliprofessionaalse pillikäsitsemise poolest. Paari võttega oli lugu lindis. Urmas küsis, kas me võiks tema tarbeks kunagi lindistada ka Rannapi loo "Nii vaikseks kõik on jäänud". Tegime selle Ehalaga järgneva 20 minutiga  linti, lisades klaveripartiile vaid campane'i. Küsisin Ehalalt naljatamisi, kas ta tuleks Rujasse klahve mängima. Ta vastas ausalt ja otsekohe - "ei!"  "Sõbra käsi" tõusis kõigile ootamatult mitmeks kuuks Eesti Raadio edetabeli tippu. Otsustasime minna "uuele ringile".